CELEX: 62019TA0610
Language: bg
Date: 2022-01-19 00:00:00
Title: Дело T-610/19: Решение на Общия съд от 19 януари 2022 г. — Deutsche Telekom/Комисия (Жалба за отмяна и искане за обезщетение — Конкуренция — Злоупотреба с господстващо положение — Словашки пазар на високоскоростни електронни съобщителни услуги — Решение за установяване на нарушение на член 102 ДФЕС и на член 54 от Споразумението за ЕИП — Съдебно решение, което отменя частично решението и намалява размера на наложената глоба — Отказ на Комисията да плати мораторни лихви — Член 266 ДФЕС — Член 90, параграф 4, буква а) от Делегиран регламент (ЕС) № 1268/2012 — Достатъчно съществено нарушение на правна норма, с която се предоставят права на частноправните субекти — Лишаване от възможността да се ползва сумата на недължимо платената глоба — Пропуснати ползи — Мораторни лихви — Процент — Вреда)

14.3.2022   
            
            
               BG
            
            
               Официален вестник на Европейския съюз
            
            
               C 119/32
            
         
      Решение на Общия съд от 19 януари 2022 г. — Deutsche Telekom/Комисия
      (Дело T-610/19) (1)
      
      (Жалба за отмяна и искане за обезщетение - Конкуренция - Злоупотреба с господстващо положение - Словашки пазар на високоскоростни електронни съобщителни услуги - Решение за установяване на нарушение на член 102 ДФЕС и на член 54 от Споразумението за ЕИП - Съдебно решение, което отменя частично решението и намалява размера на наложената глоба - Отказ на Комисията да плати мораторни лихви - Член 266 ДФЕС - Член 90, параграф 4, буква а) от Делегиран регламент (ЕС) № 1268/2012 - Достатъчно съществено нарушение на правна норма, с която се предоставят права на частноправните субекти - Лишаване от възможността да се ползва сумата на недължимо платената глоба - Пропуснати ползи - Мораторни лихви - Процент - Вреда)
      (2022/C 119/42)
      Език на производството: немски
      
         Страни
      
      
         Жалбоподател: Deutsche Telekom AG (Бон, Германия) (представители: P. Linsmeier, U. Soltész, C. von Köckritz и P. Lohs, avocats)
      
         Ответник: Европейска комисия (представители: P. Rossi и L. Wildpanner)
      
         Предмет
      
      От една страна, искане на основание член 263 ДФЕС за отмяна на решението на Комисията от 28 юни 2019 г., с което на жалбоподателя се отказва плащане на мораторни лихви върху главницата от частта от глобата, възстановена вследствие на решение от 13 декември 2018 г., Deutsche Telekom/Комисия (T-827/14, EU:T:2018:930), и от друга страна, искане на основание член 268 ДФЕС за компенсиране на пропуснатите ползи поради лишаване от възможността да се ползва тази главница или, при условията на евентуалност, за поправяне на вредите, причинени в резултат на отказа на Комисията да плати мораторни лихви върху тази сума
      
         Диспозитив
      
      
                  1)
               
               
                  Осъжда Европейската комисия да плати на Deutsche Telekom AG обезщетение за претърпени вреди в размер на 1 750 522,83 EUR.
               
            
                  2)
               
               
                  Върху обезщетението по точка 1 следва да бъдат начислени мораторни лихви, считано от датата на обявяване на настоящото решение до окончателното плащане, в процента, прилаган от Европейската централна банка (ЕЦБ) за нейните основни операции по рефинансиране, увеличен с три и половина процентни пункта.
               
            
                  3)
               
               
                  Отменя решението на Комисията от 28 юни 2019 г. за отказ за плащане на мораторни лихви на Deutsche Telekom за периода от 16 януари 2015 г. до 19 февруари 2019 г. върху главницата на глобата, възстановена по силата на решение от 13 декември 2018 г., Deutsche Telekom/Комисия (T-827/14, EU:T:2018:930).
               
            
                  4)
               
               
                  Отхвърля жалбата в останалата ѝ част.
               
            
                  5)
               
               
                  Осъжда Комисията да понесе, наред с направените от нея съдебни разноски, и половината от тези на Deutsche Telekom.
               
            
                  6)
               
               
                  Deutsche Telekom понася половината от направените от него съдебни разноски.
               
            
         (1)  ОВ C 363, 28.10.2019 г.